Kystradio Sør

Kystradio Sør, tidligere Rogaland Radio, (kallesignal LGQ (tidl. LGB)) er en kystradiostasjon som ligger på Sola og med anlegg på mellombølge og VHF. Stasjonens kortbølgeavdeling ble lagt ned fra 1. januar 2004.


== Dekningsområde og basestasjoner ==

Kystradio Sør dekker sitt ansvarsområde ved hjelp av 70 VHF-basestasjoner fra Svenske grensen i sør, til Rørvik i nord, samt områdene rundt oljefeltene Valhall, Ekofisk, Ula, Draupner, Sleipner-A og Heimdal i Nordsjøen.Kystradio Sør har også fem mellombølgeanlegg;
Bergen (sendere ved Marøy, Radøy kommune og mottakere på Bulandet, Askvoll kommune)
Rogaland (sendere i Vigreskogen, Hå kommune og mottakere på Skjæveland, Sandnes kommune)
Farsund (sendere på Radiosletta, Farsund kommune og mottakere på Steinodden, Farsund kommune)
Florø
ØrlandetSamt tre Navtex-sendere:
Tjøme - stasjonsid M (Tjøme, Færder kommune)
Rogaland - stasjonsid L (Vigreskogen, Hå kommune)
Ørlandet - stasjonsid N (Grandefjæra, Ørlandet kommune)Rogaland radio ble i september 2003 samlokalisert med Hovedredningssentralen for Sør-Norge i nybygg like ved Stavanger lufthavn, Sola. 18. mars 2004 ble Bergen radio nedlagt og fjernstyrt fra Rogaland radio og Florø radio. 23. mars 2004 ble Farsund radio nedlagt og fjernstyrt fra Rogaland radio og Tjøme radio.


== Nedlegging av mellombølgetelegrafi ==
Mellombølgetelegrafi ble lagt ned ved Rogaland radio den 1. februar 1999. Følgende melding ble utsendt fem minutter før dette tidspunktet på 500 kHz:cq de lgq (rogaland)since 1919 lgq has made a continous watch on 500 khz for distress urgency and safety traffic. this period is now over. sri om/yl tks for mni qso and we hope the gmdss will take care of security as good as the morse signals have done. we gerally regret that this period has come to an end.  sri and best 73 tk sk 


== Kortbølgeavdelingen ==
Rogaland radio (LGU, LGB, LGJ,LGX, LGG) sin kortbølgeavdeling ble åpnet for trafikk i 1960 og ble nedlagt fra 1. januar 2004. Mottakerstasjonen lå i mesteparten av tiden på Skjæveland sør for Sandnes, mens senderstasjonen ble satt opp i Vigreskogen, 18 km lenger sør.
Bakgrunnen for at stasjonen ble etablert var at man ikke kunne finne egnet sted for et kortbølgeanlegg i Bergen for Bergen radio. Derfor var det naturlig å se mot Jæren med en kyststripe uten naturlige hinder for radiotrafikk.  Rogaland radio overtok da den ble etablert alle kortbølgetjenestene fra Bergen radio og en del tjenester fra Stavanger radio.
Stasjonen var siden den ble etablert og frem til midten av 1980-tallet en av verdens travleste kystradiostasjoner. I 1967 formidlet stasjonen 599 244 radiotelegram, i 1981 ble det ekspedert 218 459 radiotelefonsamtaler på kortbølge, og i 1984 184 848  på radioteleksmeldinger. Årlig ble det ekspedert opptil 150 000 XLH-telegrammer. Stasjonen hadde på det meste nærmere 200 ansatte.
Fra midten av 1980-tallet begynte trafikken å avta, særlig på grunn av innføringen av andre kommunikasjonsmidler, så som satellittstasjoner og mobiltelefon.


=== Nedlegging av kortbølgetelegrafi ===
Kortbølgetelegrafi ble lagt ned ved Rogaland radio den 1. desember 2000. Siden begynnelsen av november 2000 sendte stasjonen ut følgende CQ-informasjonssløyfe:cq  cq  cq  de lgw lgb lgj = lgx/17074 is not working = rogaland radio closing down the morse radiotelegraphy service from 1st december 2000 = qru = qsx 4185.0  8368.5  12552.5  16736.5 + 
Den 30. november 2000 ble følgende melding sendt ut på CQ-sløyfe:cq cq cq de lgw lgb lgj = qsx 4185 8368,5 12552,5 16736,5 kHz = rogaland radio will close down morse telegraphy from 1st december year 2000 at 0001 utc = brief history: the first coast radio station in norway (soervaagen) was opened in 1908 with long wave telegraphy. in 1912 bergen radio was opened but provided only mf telegraphy until 1927 when hf telegraphy was taken in use. rogaland radio was opened in 1960 and took over the hf service from bergen radio and has provided both mf and hf morse telegraphy until this date. on 1st december 2000 at 0001 utc the last morse signals will fade out at rogaland radio.  we thank all our customers and listeners for wonderful service and cooperation throughout all these years. we will still be offering commercial service in the vhf mf and hf telephony bands. best regards = manager and staff rogaland radio, pobox 3070, 4392 sandnes norway = qru + 
Den 30. november kl. 23.55 UTC og 23.59 UTC kom denne siste meldingen:the time has come to take a last farewell with all here at lgb. with a little bit of nostalgia  we "bury" our morse keys and may they r.i.p. =  nw qru tu bi bi de lgb cl cl cl + + sk sk . . . - . -


== Statistikk ==
I 2016 var Rogaland radio involvert i totalt 2715 hendelser på sjøen. Av disse var 1356 medisinsk rådgiving og 453 var redningsaksjoner. Det ble utført 4594 radiosjekker mot stasjonen via VHF/MF.


== Referanser ==


== Eksterne lenker ==
Kystradio Sør LGQ
Følg Kystradio Sør på Twitter
Informasjon om varsler utsendt av Kystradio Sør Publisert av Telenor Kystradio. Besøkt 31. desember 2018.
LG2J kaller opp Rogaland radio på kallekanal 821 for å bestille telefonsamtaler, og tildeles deretter arbeidskanal 813. Lydopptak opptatt på Bjørnøya den 11. januar 1986 av Geir Stokkeland/JW5VAA. radionorge.jankrogh.com: Norbatt
Das "Letzte". Am 01. Februar 1999 beendeten viele Küstenfunkstellen die Hörbereitschaft auf 500 KHz. Aufgenommen von Heinrich Busch, Berne Besøkt 31. desember 2018.
Utdrag av Bergen Radio's historie Skrevet til Bergen Radios 90-årsjubileum av Steinar Jensen, ansatt ved Bergen Radio 1970-1980. Arkivert av WayBack Machine; besøkt 31. desember 2018.